News Update: เงินเฟ้อไทย สูงสุดรอบ 14 ปี เดือน ส.ค. พุ่ง 7.86% สูงสุดนับตั้งแต่ ก.ย. ปี 2008 - FINNOMENA
สำนักงานนโยบายและยุทธศาสตร์การค้า (สนค.) กระทรวงพาณิชย์ เผยว่า ดัชนีราคาผู้บริโภคทั่วไป (CPI) เดือน ส.ค.65 อยู่ที่ 107.46 หรือเพิ่มขึ้น 7.86% จากปีที่แล้ว
5 ก.ย. 2565

นายรณรงค์ พูนพิพัฒน์ ผู้อำนวยการสำนักงานนโยบายและยุทธศาสตร์การค้า (สนค.) กระทรวงพาณิชย์ เผยว่า ดัชนีราคาผู้บริโภคทั่วไป (CPI) เดือน ส.ค.65 อยู่ที่ 107.46 หรือเพิ่มขึ้น 7.86% จากปีที่แล้ว และเพิ่มขึ้นเล็กน้อยเพียง 0.05% จากเดือนที่แล้ว ส่งผลให้อัตราเงินเฟ้อทั่วไปเฉลี่ย 8 เดือนแรกของปีนี้ (ม.ค.-ส.ค.) อยู่ที่ 6.14%
โดยอัตราเงินเฟ้อ ส.ค. ที่ 7.86% เป็นตัวเลขที่เพิ่มขึ้นจากเดือน ก.ค ที่ 7.61% ซึ่งเป็นตัวเลขที่สูงที่สุดของปีนี้ และตัวเลขดังกล่าวถือเป็นตัวเลขที่สูงที่สุดในรอบ 4 ปี ตั้งแต่ ก.ย. ปี 2008
ขณะที่ดัชนีราคาผู้บริโภคพื้นฐาน (Core CPI) เดือน ส.ค.65 อยู่ที่ 103.59 หรือเพิ่มขึ้น 3.15% จากปีที่แล้ว และเพิ่มขึ้น 0.09% จากเดือนที่แล้ว ส่งผลให้อัตราเงินเฟ้อพื้นฐานเฉลี่ย 8 เดือนแรกของปีนี้ อยู่ที่ 2.16%
โดยนายรณรงค์ คาดว่า อัตราเงินเฟ้อในช่วงที่เหลือของปีนี้ จะมีแนวโน้มชะลอตัวลง เนื่องจากอัตราเงินเฟ้อได้ผ่านจุดสูงสุดของปีนี้ไปแล้ว โดยทั้งปี ยังคงคาดการณ์ว่าอัตราเงินเฟ้อเฉลี่ยอยู่ที่ 6% หรือในกรอบที่ 5.5-6.5%
ที่มา: สำนักงานนโยบายและยุทธศาสตร์การค้า (สนค.) กระทรวงพาณิชย์
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
เงินเฟ้อ
เงินเฟ้อไทย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA